סטארט החדש

סטאר"ט החדש (באנגלית: New Strategic Arms Reduction Treaty, ברוסית: СНВ-III, SNV-III) הוא הסכם לצמצום נשק גרעיני שנחתם בין רוסיה וארצות הברית על ידי דמיטרי מדבדב וברק אובמה. ההסכם נחתם ב-8 באפריל 2010 בפראג, צ'כיה, ונכנס לתוקף ב-5 בפברואר 2011. במהלך החתימה, ברק אובמה הציע לקיים את הפסגה לביטחון גרעיני. 

אמנה כהמשך לSALT,START, והסכם סורט  שתוקפו אמור היה לפוג בדצמבר 2012. מטרת ההסכם היתה להטיל הגבלות נוספות על הארסנל הגרעיני האסטרטגי של שני הצדדים. בהתאם לאמנה, אמורות ארצות הברית ורוסיה לצמצם במהלך שבע השנים הבאות את מספר אמצעי השיגור וראשי הקרב הגרעיניים המצויים בידיהן. המדובר בצמצום ראשי הקרב הגרעיניים המוצבים על טילים בין־יבשתיים, בצוללות ובמפציצים ל-1550, ואת כלי השיגור ל־700 פרוסים ועוד 100 מאופסנים. כמו כן, המשיכו במשטר אימות ופיקוח.

ימים ספורים לפני שהאמנה הייתה אמורה לפוג בפברואר 2021,  ההסכם הוארך על ידי הנשיאים ביידן ופוטין לתקופה חד פעמית של חמש שנים. ב-21 בפברואר 2023, בצל מלחמת אוקראינה–רוסיה, פוטין השעה את ההשתתפות רוסיה בהסכם.

ראו גם
 האמנה לצמצום הנשק האסטרטגי (START I)

קישורים חיצוניים

ערכים שבהם תבנית בריטניקה אינה מתאימה
טכנולוגיה גרעינית
נשק גרעיני: הסכמים
2010 בארצות הברית
רוסיה: אמנות והסכמים
ארצות הברית: אמנות והסכמים
אמנות והסכמים במאה ה-21
תוכנית הגרעין האמריקאית
תוכנית הגרעין הרוסית
אמנות בקרת נשק

de:Strategic Arms Reduction Treaty#New START